Publication: Magyar Közlöny
Issue: MK-2011-14 (Year: 2011, Number: 14)
Era: contemporary
Section: hogy alkotmányjogilag „foglalkozásnak” minõsül-e vagy sem” [52/2009. (IV. 30.) AB határozat, ABH 2009, 396, 401.].
Paragraph Index: 626

hogy alkotmányjogilag „foglalkozásnak” minõsül-e vagy sem” [52/2009. (IV. 30.) AB határozat, ABH 2009, 396, 401.]. A közhivatal viseléséhez való jog nem vonatkozik az állami és önkormányzati (a továbbiakban együtt: állami) szerveknél történõ minden egyes megbízatásra és foglalkoztatásra. Közhivatalt visel a közhatalmat személyében gyakorló tisztségviselõ, továbbá a közhatalmat gyakorló szerv feladat- és hatáskörében eljáró vezetõ és ügyintézõ, aki a szerv nevében a feladat- és hatáskörébe tartozó ügyekben érdemi döntést meghozza (kiadmányozza), valamint az is, aki elõkészíti az ilyen ügyeket érdemi döntésre. Nem minõsül ugyanakkor az Alkotmány értelmében közhivatalnak az állami szerveknél a szerv feladatkörébe tartozó közszolgáltatások ellátására vagy a közhatalmi tevékenységhez képest kisegítõ tevékenység végzésére foglalkoztatottak tisztsége, jogviszonya, mert az nem közhatalmi (szabályozó, irányítási, ellenõrzési, felügyeleti, egyéb hatósági stb.) tevékenység gyakorlására irányul. 1.3. A közhivatal viseléséhez való jog tartalmára, részjogosítványaira az alapjog rendeltetésébõl következtethetünk, ami „a közhatalom gyakorlásában való részvétel”. Ezzel összefüggésben célszerû elhatárolni a munka, foglalkozás szabad megválasztásához való jogtól. A munkához (foglalkozáshoz, vállalkozáshoz) való jognak az az elsõdleges funkciója, hogy biztosítsa az emberi létfenntartáshoz (megélhetéshez) szükséges javak elõteremtését. A munkavégzés lehetõsége ebbõl következõen az egyén szempontjából a klasszikus szabadságjogokhoz hasonló formában jelenik meg: a munkához való jognak alapvetõ részjogosultsága az a szabadság, hogy az ember a munkavégzési, illetve vállalkozási képességeit az adott piaci viszonyok között értékesíthesse. A munkához való jognak van tehát egy alanyi jogi oldala, amely negatív, védelmi jellegû. Ez egyfajta választási és cselekvési szabadság tiszteletben tartását és védelmét követeli meg az államtól, és a munkavállalóval, illetve a vállalkozóval kapcsolatba kerülõ munkáltató vagy más szerzõdõ partner magatartásának szabályozása, szerzõdési szabadságának korlátozása nélkül, önmagában is értelmezhetõ. Természetesen ez nem jelenti azt, hogy a munkához való jog gyakorlását az Alkotmány keretei között ne lehetne szabályozni. A közhatalom gyakorlásában való részvételre irányuló közhivatal viseléséhez való jog viszont a munkához való joggal ellentétben nem egyfajta „állami” foglalkozás, tisztség szabad megválasztására, betöltésére, hanem a közhatalom gyakorlásában való részvételre, közremûködésre, s ennek következtében a közhivatal megtartására is feljogosítja az állampolgárokat. Ebbõl következõen a közhivatal viseléshez való jog nem a választási és cselekvési szabadság tiszteletben tartását és védelmét követeli meg az államtól, hanem az alapjog lényegi tartalmát tekintve is feltételezi a részvételt kifejezetten lehetõvé tevõ és annak formáit meghatározó állami szabályozást. Az Alkotmánybíróság értelmezésében a közhivatal viseléséhez való jog alapján „senkinek nincs alkotmányból folyó alanyi joga meghatározott közhivatal vagy közhivatalok betöltéséhez” [962/B/1992. AB határozat, ABH 1995, 627, 629.]. Ez egyrészt abból következik, hogy a közhivatalok típusait és számát az Alkotmány és a jogszabályok az állami feladatok, a közhatalmi tevékenység meg valósításának szükségletei szerint határozhatják meg, amelyben az erre feljogosított jogalkotók az Alkotmány keretei között széles körû szabadsággal rendelkeznek. A közhivatal betöltéséhez való jognak tehát objektív, külsõ korlátját jelentik a mindenkori tisztségek és közhivatalok, a jogalkotó nem köteles ezek számát növelni vagy az állampolgár választása szerinti új közhivatalt létrehozni az alapjog védelme érdekében. Ugyanezek miatt az okok miatt képezhetik alkotmányosan indokolt, külsõ korlátját a közhivatal megtartásához való jognak a közhivatallal összefüggõ jogviszony-megszûntetési okok (például az adott állami szerv jogutód nélküli megszûnése, a szervnek az adott közhivatallal összefüggõ tevékenységének megszûnése, létszámcsökkentés, átszervezés következtében feleslegessé váló munkakör). A közhivatal viseléséhez való jognak, mint alanyi jognak továbbá – az Alkotmány 70. § (6) bekezdésének megfelelõen – szubjektív belsõ korlátját képezi az érintett állampolgár rátermettsége, képzettsége és szakmai tudása mind a közhivatal betöltése, mind annak megtartása tekintetében. Ebbõl következõen a jogalkotó a közhivatal viseléséhez való jogot törvényben szabályozhatja, a közhivatal betöltését feltételekhez kötheti – ahogy erre az Alkotmánybíróság már határozataiban rámutatott [962/B/1992. AB határozat, ABH 1995, 628–629.]. Az Alkotmány szövegébõl következõen nyilván valóan feltételként határozhatóak meg az adott közhivatal vonatkozásában releváns, rátermettséggel, képzettséggel vagy szakmai tudással kapcsolatos ésszerû követelmények, amelyek a magyar állampolgárok egy csoportját sem zárhatják ki indokolatlanul az adott közhivatal betöltésének lehetõségébõl. Ezek a közhivatal-viselési feltételek nemcsak a közhivatal betöltése, hanem annak megtartása vonatkozásában is érvényesek, így alkotmányosan indokolt lehet jogviszony-megszûntetési okokat erre alapítottan meghatározni (például alkalmatlanság, törvényben elõírt szakmai képzettség nem teljesítése). A közhivatal viseléséhez (betöltéséhez és megtartásához) való jog vonatkozásában egyébként – amint ez az Alkotmánybíróság joggyakorlatában is megjelenik – „[a] szabályozás joga az Alkotmány 8. § (2) bekezdésében szabályozott keretek között illeti meg a jogalkotót, nem alkothat olyan szabályokat, amelyek a közhivatal viseléshez való jog lényeges tartalmát korlátoznák, azaz a korlátozás akkor tekinthetõ alkotmányosnak, ha a korlátozásnak alkotmányos indoka van (valamely alkotmányban szabályozott alapvetõ jog, vagy valamely alkotmányos cél, érték

Source: https://magyarkozlony.hu/hivatalos-lapok/8f65c53c3f4493a061b95b7d0b858c0d5b5ad7b5/dokumentumok/944b7ce16c10df93e3a6ade46bf0a37c30262bd8/letoltes